NaiveNeuron/SloPal huggingface dataset:
Vaľová, Jana, poslankyňa NR SR (2015-10-21):
Ďakujem pekne. Vážení kolegovia a kolegyne, viete, že pôsobím aj ako primátorka mesta a vážim si vždy opozíciu, pretože možno opozícia niekedy aj často klame, niekedy zbytočne obviňuje, pretože je to jej práca, ale drží nás v strehu. Čo si ja vážim. Ale zažila som to pred voľbami komunálnymi, kedy musím povedať, že všetko bolo zle. Každý jeden projekt bol problém, všetko bolo zle. A nachádzali sa rôzne veci, lebo ja som sa úplne stratila, keď kolegyňa Nicholsonová tam rozprávala o akýchsi tabuľkách a proste detaily nejakého projektu. A už ani nehovorím, že som sa stratila, keď rozprávala o listoch, lebo bola štátna tajomníčka, lebo ako primátorka dostaneme list do podateľne. To isté sa deje aj na ministerstve. Nechcem to vysvetľovať. Potom to dostane primátor. Veď primátor nemôže odpisovať alebo minister na päťsto listov. Musí to ísť na danú agendu. Čiže tie dátumy, tá agenda to vráti naspäť ministrovi. Čiže tie dátumy sa môžu líšiť. Ale viete, čo ma najviac zaujalo? To protirečenie, že odvolávame v treťom bode ministra pre personálnu politiku. No nebuďte smiešni. Pán minister je tam jeden rok. A keďže má zodpovedať za ľudí, ktorí mu možnože robia aj také veci, o ktorých nevie, lebo ja mám tisíc zamestnancov, mám sto na úrade a neviem niekedy, kto mi čo urobí, ale snažím sa personálnu politiku si robiť sama, pretože raz na mňa budú takisto poslanci rozprávať a kričať pred voľbami, že zodpovedám za svojich ľudí. Čiže je úplne normálne, aby si pán minister svoju personálnu politiku vyriešil, pretože musí mať ľudí, ktorým dôveruje. Pretože tým, ktorým nedôveruje, nemôže ani niesť zodpovednosť. A tretia vec je, taký film mi jeden pripadol, keď všetci tu dávate: „Pozrime sa, kto to hovorí?“ Pán Viskupič hovorí o politike zla. No, vážení, veď jasne, že je to politika zla. Pozrime sa, kto prvý obmedzil rozpravu v tomto parlamente? Pán Sulík, keď tu doniesol televízory pred generálneho prokurátora, keď sme volili. Pozrime sa, pani štátna, aké vám prešli projekty? Veď vám neprešla IP karta, ani jeden projekt vám neprešiel. Ani jedno verejné obstarávanie, lebo neviem, či ste robili tabuľky, alebo čo ste robili? Dodneska by sme nečerpali fondy. A pozrime sa na pána Galka, ktorý má... (Prerušenie vystúpenia časomerom.)
Dzurinda, Mikuláš, minister zahraničných vecí SR (2011-03-31):
Ďakujem veľmi pekne, pán predsedajúci. Panie poslankyne, páni poslanci, je to podobná dohoda, len rozdiel je v tom, že je základnou, novou, rámcovou. Ešte sme takto zmluvný vzťah medzi Európskym spoločenstvom a jeho členskými štátmi na jednej strane a Kórejskou republikou na strane druhej upravený nemali. Bola podpísaná v Bruseli 10. mája. Nemusím vám samozrejme hovoriť, že my Kórejcov veľmi dobre poznáme, veľmi výrazne na Slovensku investovali, či v Galante Samsung alebo v Tepličke pri Žiline Hyundai-Kia. Myslím si, že zmluvný vzťah medzi Európskou úniou a Kórejskou republikou povedie k ešte výraznejšiemu záujmu o investície a povedie aj k posilneniu vzájomného obchodu. Pochopiteľne, táto zmluva vytvorí, vytvára a bude vytvárať aj predpoklady pre spoluprácu aj v ďalších oblastiach, ako je životné prostredie, klíma, energetika, doprava a ďalšie. Ratifikačné dohody uložili u depozitára doposiaľ Bulharsko, Dánsko, Estónsko, Maďarsko a Lotyšsko. To znamená šesť krajín. Podobne ako v predchádzajúcom prípade podľa čl. 7 ods. 4 ústavy ide o medzinárodnú hospodársku zmluvu všeobecnej povahy, ktorá pred ratifikáciou vyžaduje súhlas Národnej rady Slovenskej republiky. Chcem vás o tento súhlas poprosiť. Ďakujem pekne.
Nemky, Martin, poslanec NR SR (2019-06-27):
Teraz budeme hlasovať o bode spoločnej správy, ktorý bol vyňatý na osobitné hlasovanie. Dajte, prosím, hlasovať o bode 2 spoločnej správy, ktorý pani poslankyňa požiadala vyňať na osobitné hlasovanie s odporúčaním gestorského výboru schváliť. Pokiaľ ide o pozmeňujúci návrh pani poslankyne, nemôžme o ňom hlasovať, lebo sme schválili bod 2 spoločnej správy a tieto body sa vylučujú. (Reakcie z pléna.) Tak jak to je pripravené. Dajte, prosím, hlasovať ešte raz (Prerušenie vystúpenia predsedajúcim.)
V. Sopko, poslanec: (2001-10-18):
Takže môžeme pristúpiť k hlasovaniu o pozmeňujúcich a doplňu-júcich návrhoch zo spoločnej správy. V spoločnej správe, ako som uviedol pred začiatkom druhého čítania v Národnej rade, je spolu 41 pozmeňujúcich a doplňujúcich návrhov. V súlade s odporučením gestor-ského výboru pristúpime k hlasovaniu. Hlasovať budeme spoločne en bloc. V prvom rade, vážený pán predsedajúci, navrhujem, aby sme hlasovali spoločne s odporúčaním gestorského výboru schváliť tieto body, čiže en bloc prijať body: 1, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 33, 35, 36, 39 a 40. Informujem, že gestorský výbor odporúča tieto body prijať.
Pčolinský, Peter, poslanec NR SR (2016-04-27):
Ďakujem za slovo. Pán kolega, neviem ako vy, ale ja hlasujem podľa vlastného vedomia a svedomia. My sme tu neprišli na to, aby sme hlasovali tak ako zvyšok opozície, alebo aby sme nehlasovali len preto za váš návrh, lebo je to opozičný návrh. Nám je úplne jedno, či ho predloží ĽSNS, SMER, MOST, ktokoľvek. Pokiaľ je to dobrý zákon a my sa s ním vieme stotožniť, tak ho podporíme. Pokiaľ je to zákon, s ktorým sa stotožniť nevieme, tak ho jednoducho nepodporíme. Bolo by naozaj fajn, aby ste toto rešpektovali. Asi by ste stihli mnohí zistiť za tieto dva týždne, že my sa nebudeme správať rovnako ako niektorí naši kolegovia v opozícii. My sme tu neprišli robiť štandardnú opozičnú politiku, lebo určite viete, že my sme neštandardná strana, tak sa logicky správame neštandardne. Čiže, prosím vás, nerobte z nás nejakých koaličných partnerov tejto koalície alebo tichých partnerov, lebo to ste zhruba povedali, ale, prosím vás, rešpektujte aj naše právo vyjadriť sa k určitým veciam. Samozrejme, vy ste hodnotovo, respektíve, možno teraz preženiem, ideologicky trošku inde, ako som napríklad ja osobne, čiže je úplne logické, že sa v niektorých otázkach nezhodneme. Ale bolo by fajn, aby sme toto rešpektovali vzájomne. Ja plne rešpektujem váš návrh, vaše názory a urobím všetko pre to, aby ste si ich mohli slobodne vyjadrovať. Ďakujem.
Martvoň, Anton, poslanec NR SR (2015-06-30):
Ďakujem pekne. Pán predseda, pri tlači 1617, teda v hlasovaní pri tlači 1617 zjavne sa objavilo viacero chýb hlasovacieho zariadenia, keďže pán Frešo nehlasoval za výročnú správu SDKÚ, ktorú sám predložil, a čo sa týka pána Matoviča, tak za výročnú správu OĽaNO hlasoval iba on sám a celý klub OĽaNO sa zdržal, tak asi tá výročná správa buď má nejakú chybu, pán Matovič, u vás v strane, alebo bola chyba v hlasovacom zariadení. (Reakcia z pléna.)
Sulík, Richard, predseda NR SR (2010-12-01):
Ďakujem. Pán poslanec Vážny chce reagovať na faktickú poznámku.
Cigániková, Jana, poslankyňa NR SR (2017-03-29):
Ďakujem pekne. O výsledku. Takže na tajné hlasovanie o návrhu na voľbu kandidátov na člena disciplinárneho senátu bolo vydaných a poslanci si osobne prevzali 145 hlasovacích lístkov, teda na voľbe bolo prítomných 145 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov na člena disciplinárneho senátu všetci poslanci odovzdali hlasovacie lístky. Zo 145 odovzdaných hlasovacích lístkov bolo 14 neplatných. Podľa platných hlasovacích lístkov overovatelia zistili, že: – za Allana Böhma hlasovalo za 84 poslancov, proti 36 poslancov a zdržalo sa hlasovania 18 poslancov, – za Petra Kubinu hlasovalo 87 poslancov, proti 39, zdržalo sa 12 poslancov. Na voľbu kandidátov na člena disciplinárneho senátu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za kandidátov za člena disciplinárneho senátu zvolení Peter Kubina a Allan Böhm. Overovatelia poverujú svojho člena, mňa, Janku Cigánikovú, oznámiť výsledok hlasovania Národnej rady Slovenskej republiky. Týmto obom zvoleným kandidátom blahoželám.
Beluský, Martin, poslanec NR SR (2018-12-05):
Ďakujem za slovo. Vážený pán predsedajúci, vážené panie poslankyne, páni poslanci, návrh zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov predkladajú do Národnej rady Slovenskej republiky poslanci za politickú stranu Kotleba – Ľudová strana Naše Slovensko Marian Kotleba, Martin Beluský, Milan Uhrík, Jana Nehézová a Stanislav Drobný. Cieľom tohto legislatívneho návrhu je zabezpečiť povinné zverejňovanie poradovníkov čakateľov na umiestnenie v zariadeniach sociálnych služieb. Povinnosť zverejňovať poradovníky sa bude týkať aj vyšších územných celkov, ktoré budú zverejňovať poradovníky všetkých zariadení na území kraja. Občania čakajúci na umiestnenie do zariadenia sociálnych služieb budú mať tak vždy aktuálny prehľad, v akom poradí sa nachádzajú. Zverejňovanie poradovníkov čakateľov zároveň výrazne zredukuje možnosť nespravodlivého uprednostňovania vybraných čakateľov, či už kvôli korupcii, alebo kvôli známostiam. Predložený materiál nemá dopad na štátny rozpočet, má pozitívny vplyv na informovanosť občanov a pozitívny vplyv na zvýšenie transparentnosti verejných služieb poskytovaných občanom. Ďakujem za slovo, viac uvediem v rozprave, do ktorej sa hlásim ako prvý.
Kotleba, Marian, poslanec NR SR (2017-04-05):
Pán poslanec Krajniak, ja som na tú vašu prvú teda poznámku ku mne, ja som hovoril, že vo vašom, vo vašej textácii toho vášho návrhu nie je rozdiel medzi kostolom, mešitou a synagógou a že jednoducho to staviate na jednu úroveň ako náboženskú stavbu, to je prvá vec. A druhá vec, hovoril som vám, že tam máte formálne chyby, ktoré jednoducho menia význam toho textu, a že ak to bude schválené s tými formálnymi chybami, tak to bude nevykonateľné. No a tá posledná vec, čo ste tu začali o tých Židoch a synagógach a spomínali ste nejakého Neuwirtha, chcem vám povedať, že ja som hovoril niečo trošku iné, pán poslanec. Ja som hovoril o tom, že my, alebo teda vy, teda v tom návrhu o tých mešitách a ten váš traktát o moslimoch a islame v Európe rieši iba následok, a síce že sa zvyšuje percento moslimskej alebo islamskej populácie v Európe, ale nerieši príčinu. A ja som vravel, že tou príčinou sú sionistickí politici, mnohí z nich vychovaní v synagógach, ktorí sem tých moslimov dotiahli do Európy, a ktorí, ktorí presadzujú tú multi-kulti politiku otvorených hraníc, a že odmietajú, a možno ste medzi nimi aj vy, odmietajú si priznať, že jediné, čo nám pomôže, je obnovenie štátnych hraníc členských štátov Európskej únie, Slovenska ako prvého medzi nimi, a, a potom môžme bojovať s tým, čo tu je, a nie riešiť tu stavby a neviem čo, ale pritom sa snažiť zatvárať oči pred príčinou tohto problému. Ďakujem.
M. Číž, podpredseda NR SR: (2008-04-02):
vládnom návrhu zákona, ktorým sa mení a dopĺňa zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. a o zmene a doplnení niektorých ďalších zákonov . Máme ho ako tlač 528 a spoločnú správu výborov ako tlač 528a a pán minister Počiatek, odôvodnite tento návrh zákona.
Laurenčík, Milan, podpredseda NR SR (2020-07-24):
Ďakujem. Na vaše vedenie..., vystúpenie evidujem jednu faktickú poznámku. Pán poslanec Marian Kotleba.
Jurinová, Erika, podpredsedníčka NR SR (2015-09-16):
Pán poslanec Mičovský.
M. Dzurinda, predseda vlády SR: (2005-06-23):
Ale to, čo chcem povedať a o čom sa vo verejnosti nehovorí, je istá faktografia, ktorá je obsiahnutá v samotnom texte Európskej ústavnej zmluvy a potom vo vyhlásení o ratifikácii tejto zmluvy, ktorú sme prijali v Ríme súčasne s Európskou ústavnou zmluvou. Ja zacitujem len dva krátke paragrafy. V samotnom článku 4 Európskej ústavnej zmluvy sa píše, že: „Táto zmluva nadobudne platnosť 1. novembra 2006, ak budú uložené všetky ratifikačné listiny, alebo ak sa tak nestane, prvým dňom mesiaca nasledujúceho po vykonaní tohto úkonu posledným signatárskym štátom“. A ešte to vyhlásenie o ratifikácii. Konferencia poznamenáva, že ak dva roky po podpise Zmluvy o ústave ju ratifikovali štyri pätiny členských štátov a jeden alebo viac členských štátov narazilo na ťažkosti pri pokračovaní v procese ratifikácie, záležitosť sa predloží Európskej rade. Z toho, myslím, veľmi jednoznačne vyplýva, že ten proces nemá stanovený koniec a všetko záleží od toho, ako sa s ním vysporiadajú jednotlivé členské krajiny. Teoreticky vlastne môžeme čakať aj niekoľko rokov. Teoreticky záleží dnes najviac na Francúzoch a na Holanďanoch, na ich politickej reprezentácii, aby povedali, čo mienia so súčasným stavom urobiť. Ak sa nájde medzi nami dvadsiatimi piatimi len jediný štát, ktorý povie, my nikdy ratifikovať tento dokument nebudeme, potom si budeme môcť povedať, že tento európsky projekt sa nepodaril. Ale kým to tak nie je, je predčasné vynášať nejaké definitívne súdy. Na samite sme prijali záver, deklaráciu, ktorá hovorí, že mali by sme nasledujúce mesiace využiť na reflexiu, aj tí, ktorí ratifikovali, aj tí, ktorí budú, aj tí, ktorí ratifikáciu odložili, a aby sme hľadali príčiny tohto stavu, prečo sa Európa vzdialila občanom, prečo ľudia v Holandsku tak razantne odmietli referendum. My sa na tejto debate zúčastníme, aj keď ratifikáciu máme za sebou, aby sme s ľuďmi komunikovali otvorene, aby stále viacej chápali a hlavne cítili, že Európa a jej inštitúcie nie sú proti nim, nie sú nad nimi, ale že oni, občania Európskej únie sú ich základnou súčasťou. A o nich to všetko v Európskej únii je.
Hrušovský, Pavol, podpredseda NR SR (2011-03-22):
Pán poslanec, chcem vás poprosiť...
Glváč, Martin, podpredseda NR SR (2016-09-07):
Ďakujem. Otváram rozpravu o tomto bode programu. Hlási sa niekto do rozpravy? Nie je tomu tak. Vyhlasujem rozpravu za skončenú. Záverečné slová? Nie. Prerušujem rokovanie o tomto bode programu. Teraz pristúpime k druhému čítaniu o návrhu na vyslovenie súhlasu Národnej rady Slovenskej republiky s Dohodou o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej . Návrh vlády je uverejnený ako tlač 159 a spoločná správa výborov má tlač 159a. Návrh vlády odôvodní ministerka spravodlivosti Lucia Žitňanská. Prosím ju, aby sa ujala slova. Ďakujem.
Laurenčík, Milan, podpredseda NR SR (2020-11-04):
Ďakujem. Prosím, zaujmite miesto pre spravodajcu. Ja otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásila pani poslankyňa Monika Kozelová. Nech sa páči, pani poslankyňa, máte slovo.
Zmajkovičová, Renáta, podpredsedníčka NR SR (2012-05-03):
Ďalším písomne prihláseným do rozpravy je pán poslanec Mičovský. Nech sa páči, pán poslanec, máte slovo.
Fecko, Martin, poslanec NR SR (2013-04-30):
Ďakujem pekne. Pán kolega, spomenul si, že ľudia sa boja na Slovensku hovoriť. V súčasnosti, keď sa stretávam s ľuďmi, nehovorím, že sú to tisíce, ale sú to desiatky a stovky ľudí, mám ten istý pocit. A vieš, čo mi hovoria? Hovoria mi, hlavne tí starší: „Už som na dôchodku, môžem už povedať, čo chcem, čo si myslím, čo ma trápi.“ Ja sa pýtam, to je výsledok demokracie? Čakám až na dôchodok, kedy sa ho dožijem, aby som mohol povedať, čo mám na srdci? No, nehnevajte sa, veď to je katastrofa. To znamená, že my si nevieme ľuďom dať šancu povedať dobrý, zdravý, reálny, vitálny názor, lebo ináč máš problém?! Vyletíš z roboty, lebo si povedal šéfovi, že sa tomu nerozumie?! Alebo iné prípady? Čakáš na dôchodok? My sme sa dopracovali po dvadsiatich troch rokoch od revolúcie, že môžem si povedať, keď budem na dôchodku? No, nehnevajte sa, ja sa za to hanbím ako poslanec Národnej rady. Ďakujem pekne.
Zmajkovičová, Renáta, podpredsedníčka NR SR (2013-09-18):
Pán poslanec Mikloš.
Hrnčiar, Andrej, podpredseda NR SR (2019-09-19):
Takže začíname hodinu otázok. Prvá otázka je od pani poslankyni Veroniky Remišovej. Nie je v rokovacej sále. Čiže nebude položená. Pani poslankyňa Gabániová je v rokovacej sále. „Pán premiér, aký význam majú výjazdové rokovania vlády pre konkrétny navštívený región?“
Petrák, Ľubomír, poslanec NR SR (2020-07-23):
Ďakujem pekne za slovo. Vážený pán minister, bolo to, bol i standing ovation z vášho klubu OĽANO. Na začiatok ste povedali, že tie úsmevy, ktoré tu vidíte v tejto sále, sú také smutné úsmevy. Ja poviem, že máte stopercentnú pravdu, sú to smutné úsmevy. Ja pripomeniem prečo, slová Juraja Šeligu: „Toto je strašná hanba. To je tá politická kultúra, ktorú sme chceli? Takto vyzerá prebratie zodpovednosti? Tak to sme teda ďaleko nedošli. “ To nehovorím ja, to hovorí podpredseda parlamentu za vládnu koalíciu, a preto sú tieto úsmevy v tejto sále také smutné, pán minister. Povedali ste, že Igor Matovič by mal odstúpiť, lebo v kultivovaných krajinách sa to tak robí. Za toto si vás vážim a bol by som rád, keby toto bolo záverečné slovo vášho vystúpenia, a nie, že odstúpime, keď tu nejakých ešte pár rokov pobudneme a porobíme, čo sme posľúbili, lebo sme začali dobre. Tak ja vám skúsim povedať, čo ste začali dobre, len tri veci, lebo nechcem, aby sme tu boli donekonečna. Začali ste politizovať políciu, Generálnu prokuratúru, špeciálnu prokuratúru, dokonca aj komisárov pre deti a zdravotne postihnutých. Toto ste začali, politizáciu, stranícke nominácie a pred chvíľou minister Budaj povedal, že „politickí nominanti zaprasili túto krajinu a zaprasujú ju ďalej“. Toto ste dobre začali. Štyria štátni tajomníci skončili do mesiaca, ešte ani nezačali, lebo sa nestotožňovali s fungovaním tejto vlády aj pre tieto veci, ktoré som vám povedal. A keďže ste minister pôdohospodárstva, tak vám poviem ešte ďalšiu vec, ktorú ste dobre začali a ktorá je úplne v súlade s predvolebnými sľubmi. Päťnásobné zvýšenie nájomného poľnohospodárom – skutočne dobrý začiatok.
Blanár, Juraj, podpredseda NR SR (2021-09-24):
Dávam teraz možnosť prihlásiť sa ústne do rozpravy, vážené panie poslankyne, páni poslanci. Pán poslanec Miroslav Suja. Ak nikto viac, uzatváram možnosť prihlásiť sa ústne do rozpravy. Ako jediný – pán poslanec Miroslav Suja. Nech sa páči.
P. Paška, predseda NR SR: (2008-11-26):
(Hlasovanie.) 140 prítomných, 80 za, 53 proti, 7 sa zdržalo. Sme v treťom čítaní . Otváram rozpravu. Vyhlasujem ju za skončenú, keďže sa nikto neprihlásil a budeme hlasovať.
Danko, Andrej, predseda NR SR (2016-12-06):
Ďakujem. Na vystúpenie pána poslanca – päť faktických poznámok. Uzatváram možnosť prihlásenia s faktickými poznámkami. Pán poslanec Milan Krajniak, nech sa páči.
Grendel, Gábor, podpredseda NR SR (2021-10-05):
V rozprave by mal teraz vystúpiť pán poslanec Tomáš Taraba, ktorého nevidím v sále, takže stráca poradie. Ďalším prihláseným je pán poslanec Marek Šefčík, po ňom sa pripraví pán poslanec Martinčin.
Simon, Zsolt, poslanec NR SR (2014-11-08):
Ďakujem pekne. Béla, ja by som snáď len doplnil teba o taký fakt, že i keď pán predseda parlamentu, ktorý momentálne odchádza zo sály, sľúbil pred nejakým časom, že pán predseda vlády, ktorého tu dneska odvolávame, príde sem a bude v tejto sále, tak Robert Fico sa bojí prísť do tejto sály a sedieť tu počas jeho odvolávania. A chcem pripomenúť, on vo svojom príhovore veľakrát poukázal na pani Radičovú, hoc dáma sedela v tejto sále do konca počas jej odvolávania, ale Robert Fico sa tu bojí teraz byť.
P. Hrušovský, predseda NR SR: (2003-10-24):
(Hlasovanie.) Prítomných je 133 poslancov, za 83, proti 9, zdržalo sa 41. Schválili sme návrh, páni poslanci. Ďalší návrh, pán spoločný spravodajca.
Kollár, Boris, predseda NR SR (2021-11-23):
(Zaznievanie gongu.) Vážené panie poslankyne, vážení páni poslanci, dovoľte, aby som vás oboznámil so záverom poslaneckého grémia. Prosím, utíšme sa! Bavili sme sa o vstupe poslancov, akým spôsobom, akým režimom budú púšťaní do pléna. Tak tam sme sa dohodli, že budeme rešpektovať, absolútne rešpektovať ústavné právo každého poslanca na výkon mandátu a zastupovania občanov, tam si myslím, že to je ústavný zákon, nebudeme porušovať tieto práva ľudí na svoje zastupovanie cez svojho voleného občana, poslanca. To je prvá vec. Druhá vec. Keď sme v tomto boli akože veľmi benevolentní smerom k opozícii, chcem povedať jednu vec, že ešte tam boli, riešili sa tie plexisklové štíty. Používajú to aj opoziční, ale aj koaliční niektorí politici. Pokiaľ ja mám potvrdenie od lekára, tak to budem rešpektovať. Budem to rešpektovať aj u pána Krupu, budem to rešpektovať aj u pána Fica, budem to rešpektovať aj u ktoréhokoľvek koaličného politika, ktorý toto bude mať. Rovnako ale chcem povedať, že chcem požiadať hlavne tuná kolegov z opozície, ktorí dosť často nemávajú prekryté horné dýchacie cesty, teraz v tejto dobe pandémie musím rešpektovať aj požiadavku pani poslankyne Zemanovej a jej poslancov. Nie je mysliteľné, aby ste teraz ostentatívne dávali najavo, že vy to nemusíte dodržiavať. To znamená, že rešpektujem aj pána Krupu, keď bude mať prekryte tie horné dýchacie cesty tým plexisklom a potvrdenie od lekára. Ale nebudem rešpektovať neprekryté dýchacie cesty teraz v takejto situácii, keď tie čísla sú veľmi alarmujúce. Takže vás žiadam a prosím, aby ste ich mali, inak budem musieť upozorniť a potom následne vykázať. Ďalej sme sa bavili o tom, či by sme neskrátili niektoré body na schôdzi. Tak sme sa dohodli v rámci koalície, že každý poslanecký klub k tomu zasadne a dá stanovisko. Padla možnosť, že by sme teoreticky poslanecké návrhy zákona, ktoré idú do prvého čítania, že by stiahli dole. Rozhodnutie ešte nebolo prijaté, nakoľko musia zasadnúť poslanecké kluby a budeme vás o tom informovať ako opozíciu, ako sme sa dohodli. Za mňa, ja si myslím, že by sme mali túto schôdzu čo najviac skrátiť. Nemali by sme zbytočne naťahovať ani rozpravy, ani veľa faktických poznámok. Mali by sme čo najskôr ju skrátiť, lebo tá situácia je veľmi zlá. Toto sú závery dnešného grémia. Môžeme pokračovať ďalej v procedurálnych návrhoch. Vystúpi pani poslankyňa Saková, nech sa páči.
P. Frešo, poslanec: (2007-06-27):
Podľa mňa nie je spravodlivé, keď aj nečlenovia odborov sa majú skladať na mzdu odborárskych predákov, a tým vlastne ukracovať vlastnú mzdu. Pokiaľ sa odboroví členovia chcú skladať na prácu svojich odborárov a oni svoju prácu robia dobre, môžu to riešiť dobrovoľnými príspevkami presne tak, ako ste spomínali v zmysle zákona o združovaní. Druhá časť, ktorej by som sa chcel povenovať, je, že odborári nie sú dnes chránení. No, len ja vypichnem, že už súčasný zákon dáva odborárom šesťmesačný zlatý padák, ktorý vy navrhujete zdvojnásobiť na dvanásť mesiacov opäť na úkor mzdových prostriedkov ostatných zamestnancov. A tretia moja poznámka. Nedá mi nepovedať k tomu, keď ste použili výraz prisvojovanie si nadhodnoty práce alebo istej časti hodnoty práce zamestnávateľmi. Toto mi príde ako typický výraz z marxizmu, ja si ho pamätám, ešte tie dva roky na vysokej škole som to musel študovať, než, chvalabohu, komunizmus padol, a obávam sa, že táto teória je naozaj prekonaná a nemá nič spoločné so súčasnou Európou, kde patríme. Ďakujem pekne.
M. Jureňa, poslanec: (2008-05-20):
A, pochopiteľne, vy tu hovoríte o nejakom divadle pre občanov. Tak presne vaše vystúpenie bolo divadlo pre občanov, pretože pozemky boli odobraté reštituentom. A majú nárok na vrátenie pozemkov. Prirovnávanie do 5 000 Sk, kde ide rádovo možno o 10 – 20 metrov, v záujme urýchlenia, pretože týchto reštitučných nárokov je veľmi veľa, je úplne, úplne uletené. Takže, prosím vás, skúste si doriešiť dva vaše základné problémy, oči a pamäť.
P. Hrušovský, predseda NR SR: (2003-11-06):
Nech sa páči, pán podpredseda vlády, odpovedajte na položenú otázku.
Kollár, Boris, predseda NR SR (2022-02-15):
Ďakujem. S ďalším procedurálnym pán poslanec Šipoš.
M. Číž, podpredseda NR SR: (2007-05-15):
Teraz by som poprosil v zmysle stanoveného programu poverenú overovateľku, aby oznámila výsledky volieb najprv teda kandidátov na sudcov disciplinárneho súdu.
Figeľ, Ján, podpredseda NR SR (2013-10-16):
Teraz dávam slovo spravodajkyni, ktorú určil navrhnutý gestorský výbor, výbor pre hospodárske záležitosti, pani poslankyni Lei Grečkovej. Nech sa páči.
Hrnčiar, Andrej, podpredseda NR SR (2016-10-19):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Gabániová, Darina, poslankyňa NR SR (2011-04-01):
Ďakujem. Vážený predrečník, dovoľte, aby som doplnila vaše vystúpenie. Zamýšľam sa nad tým, komu osoží táto novela. V roku 1991, posledné sčítanie ľudu na Slovensku za bývalého režimu ma vyprovokovalo k tomu, aby som tu ponúkla nejaké čísla. Vtedy bolo dvojmiestnym číslom číslo obcí, ktoré vykazovali viac ako 50 % obyvateľov s inou národnosťou ako slovenskou. Sklamanie? Preto, aby bolo červeno-bielo-zelené územie väčšie, potrebovalo sa prejsť na 20 % a teraz je potrebných 15 %, aby mohli politici plávajúci v nosnej národnostnej téme, teda títo politici, aby mohli lepšie imponovať Orbánovi a ponúkať mu, možno aj v medzinárodnom priestore, väčšie červeno-bielo-zelené šrafované územie. Možno tým chcú mať v jeho očiach väčšiu vážnosť. Alebo stále sa snažia uskutočňovať sen dvojjazyčného štátu? Len preto, že 300-tisíc občanov sa cítia byť Maďarmi? Verte mi, obyvateľom južného Slovenska – a nielen im – to nijako neosoží. Ako som už v minulosti povedala, ide o uzavretie sa týchto národnostných menšín do jazykového geta. Ale nielen občanov s maďarskou národnosťou, ale najmä Rómov. Nemajú vďaka slabej znalosti štátneho jazyka prístup na vysoké školy a univerzity. Mnohí, možno práve maďarskej národnosti, možno práve preto študujú v Maďarsku, lenže sa nevracajú späť. A to je ten problém. Ovládanie štátneho jazyka dovoľuje obyvateľovi zúčastňovať sa v plnohod... (Prerušenie vystúpenia časomerom.)
Dubačová, Viera, poslankyňa NR SR (2018-05-25):
Ja iba na záver pár slov. Ako po tragickej vražde novinára Jána Kuciaka sa začalo rozprávať o investigatívnej žurnalistike, o jej potrebe. Odkryli sa vlastne všetky slabiny, ktoré naša krajina má, čo sa týka investigatívnej novinárčiny a jej nepodpore. Posledné kroky aj generálneho riaditeľa Slovenskej televízie, ktoré vlastne viedli k tomu, že sa zrušili reportéri. Až na tlak samotných redaktorov a verejnosti sa potom prihliadalo na toto a upozorňovalo sa, teda pán riaditeľ povedal, že sa bude v reportéroch pokračovať vo vylepšenej podobe. Je veľmi dôležité povedať, že investigatívni novinári tu odkrývali a verím, že budú odkrývať veľmi závažné problémy, ktoré sa dotýkajú nás všetkých. Ja len ako posledný príklad by som rada uviedla napríklad aj Fond na podporu národnostných menšín, na čo opäť upozornil investigatívny novinár. Preto je pre našu spoločnosť nesmierne dôležité, aby sme toto začali riešiť aj na pôde parlamentu, a ja som veľmi rada, že SPOLU – občianska demokracia pripravuje celý balík riešení práve tejto problematiky. Ďakujem.
Ďuriš Nicholsonová, Lucia, podpredsedníčka NR SR (2018-06-21):
Otváram teraz možnosť prihlásiť sa ústne k predneseniu interpelácie. Končím možnosť prihlásiť sa. Prihlásili sa: pán poslanec Fecko, pán poslanec Laurenčík. Pán poslanec Fecko, nech sa páči.
Burian, Jozef, poslanec NR SR (2017-10-19):
Ďakujem. Dajte hlasovať teraz o štvrtom pozmeňujúcom návrhu pani poslankyni Ďuriš Nicholsonovej.
Paška, Pavol, predseda NR SR (2012-12-05):
Hlasujeme o procedurálnom návrhu vrátiť zákon na dopracovanie. (Hlasovanie.) 138 prítomných, 60 za, 78 proti. Návrh sme neschválili.
Kamenický, Ladislav, poslanec NR SR (2016-04-26):
Ďakujem. Vážený pán predsedajúci, vážená vláda, vážené kolegyne, vážení kolegovia, Programové vyhlásenie vlády Slovenskej republiky so žiadosťou o vyslovenie dôvery vláde Slovenskej republiky, v rozprave vystúpilo 67 poslancov a taktiež členovia vlády Slovenskej republiky. Dovoľte mi, aby som podal návrh na uznesenie Národnej rady Slovenskej republiky k Programovému vyhláseniu vlády Slovenskej republiky a k žiadosti o vyslovenie dôvery vláde (tlač 45). „Národná rada Slovenskej republiky podľa čl. 86 písm. f) Ústavy Slovenskej republiky prerokovala Programové vyhlásenie vlády Slovenskej republiky a jej žiadosť o vyslovenie dôvery, ktoré vláda predložila podľa čl. 113 Ústavy Slovenskej republiky, a A. schvaľuje Programové vyhlásenie vlády Slovenskej republiky, B. vyslovuje dôveru vláde Slovenskej republiky.“ Pán predsedajúci, prosím vás, dajte hlasovať.
Grendel, Gábor, podpredseda NR SR (2020-11-25):
Pán poslanec, chcete reagovať na faktické? Môžete z miesta. Ešte do rozpravy? Teraz? V zmysle rokovacieho poriadku požiadal ešte o vystúpenie v rozprave pán podpredseda Národnej rady Juraj Šeliga.
Blanár, Juraj, podpredseda NR SR (2023-02-10):
Teraz s faktickou vystúpi pán poslanec Milan Kuriak.
J. Brocka, poslanec: (2005-10-26):
K pánu poslancovi Burianovi. Pán kolega, vy ste boli v Čile, celý výbor pre sociálne veci a bývanie, s ministrom. Ja sa priznám, že my sme v tom čase aj vo výbore pre financie, rozpočet a menu sa na vás dívali s takou úctou a vážnosťou, a myslím si, že aj toto plénum vás zobralo ako výbor, ktorého dôchodková reforma je spoločným dieťaťom. A tak sme to aj tu v pléne zobrali. Čiže, pán kolega, áno, je to naše spoločné dieťa. K pani Navrátilovej, zopakujem len to, čo už povedala moja kolegyňa Demeterová, že jej prekáža princíp retroaktivity. Pani kolegyňa, dôchodky, starobné, prepočítavať nesmieme podľa vás. Ale invalidné môžeme. Ja som o tom diskutoval aj s právnikmi, aj s ústavnými právnikmi a tí hovoria, že princíp retroaktivity v našom právnom systéme nie je ten najposvätnejší princíp, že nad týmto princípom je ešte iný princíp a to je princíp spravodlivosti. A, myslím si, že tomuto princípu by sme mali urobiť zadosť.
Pellegrini, Peter, predseda NR SR (2023-12-12):
S reakciou na faktické pani poslankyňa Jaurová.
P. Hrušovský, podpredseda NR SR: (2002-03-20):
(Hlasovanie.) 124 prítomných, 38 proti, 80 sa zdržalo, 6 nehlasovalo. Návrh sme neschválili. Ďalší návrh. F. Halmeš, poslanec: Ďalší návrh je ďalší bod vyňatý na samostatné hlasovanie, bod 15 s rovnakou súvislosťou.
Bugár, Béla, podpredseda NR SR (2018-11-27):
Prezentujme sa a hlasujme. (Hlasovanie.) Prítomných 140, za 139, zdržal sa 1. Konštatujem, že väčšina poslancov sa rozhodla znovu podporiť tento návrh zákona. Teraz budeme hlasovať o druhom čítaní a to o zákone z 23. októbra 2018, ktorým sa mení a dopĺňa zákon č. 91/2010 Z. z. o podpore cestovného ruchu, vrátenom prezidentom na opätovné prerokovanie, tlač 1216. Pán poslanec Ďurovčík, máte slovo. (Hlasovanie o zákone z 23. októbra 2018, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1216.)
Glváč, Martin, podpredseda NR SR (2019-05-14):
Pán poslanec Poliačik, procedurálny návrh?
Gašpar, Tibor, podpredseda NR SR (2024-09-25):
Ďakujem. A posledný s faktickou, pán poslanec Mikulec, máte slovo.
Karahuta, Jaroslav, poslanec NR SR (2023-05-09):
Ďakujem veľmi pekne za slovo, pán predsedajúci. Takže stanovisko a záväzné stanovisko, dôvod je strašne jednoduchý. Všetky, všetky stavby v Demänovskej doline, ktoré hodnotíme ako jednu betónovú džungľu, ako niečo strašné, čo sa udialo s prírodou a všetci vrátane teba, pán poslanec, roky, roky máš určitý vplyv a veľký vplyv na ministerstvo životného prostredia, ani raz ste nevyužili dať negatívne, záporné stanovisko na výstavbu betónovej džungle v Demänovskej doline. Argument bol tým, lebo minulá vláda. Aj keď ste väčšina z vás boli súčasťou všetkých procesov, ktoré sa na ministerstve diali. Ale neodškriepiteľným faktom je aj pre súčasné vedenie ministerstva povolenie hotela, kde takisto sa urobilo práve presne opačne, čiže namiesto záporného stanoviska sa stanovisko prehodnotilo a bolo kladné. Aby takéto machinácie pri rozhodovaní o stavbách v chránených územiach neboli, tak jednoducho sa budú vydávať záväzné stanoviská. Nebudem hovoriť, aký je dôvod, veľa z nás si myslí asi, čo je dôvodom toho, že sa mení stanovisko z negatívneho na pozitívne, hej, to nech posúdia iné orgány, to nebude posudzovať Národná rada, ale určite s takýmto postupom v chránených územiach treba skončiť. A pokiaľ nestačí tým terajším na ministerstve životného a v organizácii, aby vydávali stanoviská, tak buď treba to dať pod niekoho iného, alebo tých ľudí vymeniť. Ale nie je možné, aby sa takto menilo na základe toho, že či kamarát mi zavolá, alebo nezavolá, aby zmenili stanoviská. Bohužiaľ alebo chvalabohu, týmto preukazujeme, že nám ide viac o ochranu prírody ako kopu iným ľuďom, ktorí o tom len píšu a rozprávajú. Ďakujem.
Ďuriš Nicholsonová, Lucia, podpredsedníčka NR SR (2017-06-21):
Ďakujeme pekne pánovi Krajňákovi. A chcem sa opýtať pani spravodajkyne, či chce niečo dodať v rámci záverečného slova. Nech sa páči.
P. Paška, predseda NR SR: (2009-06-26):
(Hlasovanie.) Ďakujem pekne. Prítomných je 77 poslankýň a poslancov, 69 bolo, 1 proti, 3 sa zdržali, 4 nehlasovali. Čiže bez hlasovania pokračujeme ďalej v rozprave, ktorá je otvorená pri vládnom návrhu zákona o štátnom jazyku, a budeme pokračovať dnes v rokovaní bez hlasovania. S vysokou pravdepodobnosťou dnes program 39. schôdze neukončíme, preto po prerušení budeme pokračovať v utorok ráno o 9.00. Nech sa páči, poprosím pána ministra kultúry, aby zaujal svoje miesto, takisto pani spravodajkyňu, pani poslankyňu. Pán poslanec Senko prerušil svoje vystúpenie v rozprave. Nech sa páči, máte slovo. (Ruch v sále.)
Pellegrini, Peter, predseda NR SR (2024-02-16):
Pán poslanec Stachura.
Zmajkovičová, Renáta, podpredsedníčka NR SR (2013-06-17):
Pán poslanec Lebocký.
S. Kahanec, poslanec: (2008-02-06):
Takáto legislatíva by výrazným spôsobom zasahovala do obchodných vzťahov a je úplne neporovnateľná s okolitými krajinami Európskej únie a netýka sa len obchodu, ale aj ďalších podnikateľských subjektov. Ovplyvnila by táto legislatíva, keď sa schváli, tak ovplyvní, silno, predpokladám, aj slobodu podnikania i úroveň cien, avšak neočakávam, že to skutočné smerovanie znížiť ceny sa naplní, ale skôr sa naplní opak pri tom obmedzení konkurenčného prostredia. Takže si myslím, že skôr pôjde k zvýšeniu cien, obmedzí voľnú súťaž a benefit, ktorý získavali predtým tí, ktorí kupovali v jednotlivých prevádzkach, tak tento cenový benefit pre zákazníka sa skôr stratí. A tento benefit vo voľnej súťaži presadzuje aj Európska komisia a vláda mala túto Európsku komisiu požiadať o stanovisko. Pre mňa je takisto tento zákon skôr nepochopiteľný a myslím si, že nenaplní uvádzané ciele v dôvodovej správe a skôr dospeje k opaku, k zvýšeniu cien. Ďakujem pekne.
Grendel, Gábor, podpredseda NR SR (2020-06-09):
Dve faktické poznámky. Končím možnosť hlásiť sa s faktickými. Ako prvý pán poslanec Osuský.
Hrnčiar, Andrej, podpredseda NR SR (2019-12-03):
Prosím, prezentujme sa a hlasujme. (Hlasovanie.) Prítomných 124, za 89, proti nikto, zdržalo sa 34, nehlasoval 1. Konštatujem, že sme tento návrh schválili.
Hort, Milan, podpredseda NR SR (2010-08-04):
Pán poslanec Ivan Chaban s faktickou poznámkou.
A. Belousovová, podpredsedníčka NR SR: (2007-03-22):
Pán spoločný spravodajca, žiadate si záverečné slovo? Nie? Ďakujem. Prerušujem rokovanie o tomto bode programu. Ďalším bodom rokovania je druhé čítanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a o investičných službách a o zmene a doplnení niektorých zákonov (zákon o cenných papieroch) v znení neskorších predpisov. ( Vládny návrh zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov. ) Vládny návrh zákona ste dostali pred prvým čítaním ako tlač 177 a spoločnú správu výborov máte ako tlač 177a. Prosím ministra financií Slovenskej republiky pána Jána Počiatka, aby uviedol aj tento vládny návrh zákona a odôvodnil ho. Nech sa páči.
Štefanec, Ivan, poslanec NR SR (2014-02-07):
Ďakujem, pani podpredsedníčka. Dajte, prosím, hlasovať o tom, že predmetný zákon posunie Národná rada do druhého čítania.
Abrhan, Pavol, poslanec NR SR (2010-09-08):
Pán predseda Jarjabek, musím konštatovať, že ste neuviedli žiadne nové alebo iné dôvody na odvolanie pána predsedu. A čo som bol prekvapený, tak ste sa domáhali vysielania Slovenskej televízie. Som prekvapený preto, že v minulom volebnom období pri prerokovávaní odvolávaní ministrov ani raz ste sa takéhoto niečoho nedovolávali. Napriek tomu, že dnes nerokujeme v noci, ale rokujeme v priebehu dňa a v tom minulom volebnom období každé takéto odvolávanie bolo sprevádzané rokovaním počas noci. Hovorili ste o tom, že vznikla partokratická mašina, ktorá rozhoduje. Som prekvapený a bol by som rád, keby ste povedali, kedy tá mašina vznikla, lebo na začiatku 5. schôdze napr. prešiel návrh na úpravu vyradenia niektorého bodu vašej poslankyne, čiže tá partokratická mašina nevznikla v tomto volebnom období, ale ako už pán poslanec Fronc hovoril, veľmi dobre fungovala v tom predchádzajúcom volebnom období. Ďakujem.
Paška, Pavol, predseda NR SR (2012-09-26):
Pán poslanec Viskupič.
Jurinová, Erika, podpredsedníčka NR SR (2013-10-17):
Je to obvyklý čas.
Bugár, Béla, podpredseda NR SR (2016-04-27):
Nech sa páči, prezentujme sa a hlasujme o tomto návrhu. (Hlasovanie.) Prítomných 136 poslancov, za 102, proti 7, zdržalo sa 26, 1 nehlasoval. Konštatujem, že Národná rada Slovenskej republiky schválila vládny návrh novely, teda zákona o zdravotnom poistení. Pristúpime k hlasovaniu o prvom čítaní, teda v prvom čítaní o vládnom návrhu zákona, ktorým sa mení a dopĺňa zákon č.575/2001 Z. z. o organizácii činnosti vlády (tlač 48). Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Dušanovi Bublavému. Pán poslanec, uveďte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 48.)
Drábiková, Lucia, poslankyňa NR SR (2021-11-24):
Ďakujem pekne, pán kolega, za podporu nášmu pozmeňujúcemu návrhu. Čo sa týka podpory osôb s ťažkým zdravotným postihnutím alebo s nepriaznivým zdravotným stavom, myslím si, že máme dosť veľké rezervy, a som veľmi vďačná, že aspoň môžme postupne robiť ďalšie kroky na to, aby im tá pomoc a podpora bola poskytovaná. Ďakujem.
Baránik, Alojz, poslanec NR SR (2019-12-05):
Tak budem reagovať len na kolegu Muňka. Samozrejme, pán kolega, že sa vám ako v tejto konkrétnej debate reprezentanta tej moci, ktorá ťaží zo stavu súdnictva, že sa nepáčia tieto reči. A to je to, o čom som hovoril. Že tí, ktorí sa ozvú, ktorí upozornia na to, tí sú potom popoťahovaní alebo na niektorých je aj trestné stíhanie privodené. A toto je presne to, čo robíte. Vy to hovoríte takým jemným pekným hlasom, ale výsledok je ten istý. Nechcete, aby sa niečo zmenilo, pretože vy ste na tomto systéme zbohatli, vy ste sa mali dobre na tomto systéme a vám tento systém vyhovuje. Keby sa mal nejako zmeniť, vy sám by ste mali problémy. Je jasné, že ľudia ako vy a vám podobné, že s takouto prezentáciou máte problém. To, ako sa má hovoriť v parlamente, to musí zodpovedať alebo by malo zodpovedať tomu, ako to cíti spoločnosť. A to, že vy zakrývate to, ako veci cíti spoločnosť, to je samozrejmé. Pre vás je to otázka nejakého marketingu a oklamania ľudí. Ja neklamem a vy to musíte strpieť, že tunak musíte počúvať to, čo sa vám tu hovorím, za to ste platení, alebo tu nemusíte byť.
Bugár, Béla, podpredseda NR SR (2016-10-26):
Nie je problém, ak mi dáte k tomu nejaké náradie, nie je problém, doma to robím.
Sulanová, Magdaléna, poslankyňa NR SR (2022-05-06):
Lebo ste tu, obidvoch, obidvoch vidím (povedané súbežne s predsedajúcim), tak som sa pomýlila, prepáčte. (Prerušenie vystúpenia predsedajúcim.)
Bugár, Béla, podpredseda NR SR (2018-05-15):
Prezentujme sa a hlasujme. (Hlasovanie.) Prítomných 141 poslancov, za 59, proti 47, zdržalo sa 35 poslancov. Návrh sme neschválili. Nech sa páči.
Aštaryová, Zuzana, poslankyňa NR SR (2011-12-01):
Keďže prerokúvame tento návrh v skrátenom legislatívnom konaní, pristúpme k tretiemu čítaniu . Otvorte rozpravu.
Vaľová, Jana, poslankyňa NR SR (2013-05-22):
Ďakujem veľmi pekne. Pán kolega, veľmi ma mrzí, že opozícia, ale je to možno prácou opozície, ale možno nie najlepšou vizitkou, že používa také polopravdy, niekedy až lži. Povedali ste, že menovanie riaditeľa školy jedným človekom. Aj keby to bolo jedným človekom, čo si nemyslím, že takto bude upravený zákon, ten jeden človek, primátor, je volený občanmi a dostal mandát. On sa tam sám nevymenoval. Ale určite to takto v zákone nebude. Len ako povedala moja predrečníčka a kolegyňa a vy ste to tiež povedali, že ľudia sú zvyknutí ísť menším odporom. Tak sa pozrime, kto tvorí školské rady. Školské rady tvoria zamestnanci, ktorých si tam teda pán riaditeľ namenuje. Títo zamestnanci sú od neho závislí, a to z toho dôvodu, že vlastne on ich zamestnáva, on ich vypláca. Myslíte si, že pôjdu alebo budú kritizovať svojho zamestnávateľa? Potom sú tam rodičia, ktorí sú tiež svojím spôsobom závislí na danom riaditeľovi, pretože učí ich deti. A ja vám poviem príklady z praxe, ja sa prihlásim aj do rozpravy, ako primátorka, že sú riaditelia škôl, ja vám poviem presne zo svojho mesta a z iných miest, ktorí sú tam 20 rokov, doslova, poviem, zabetónovaní, a či majú dobré výsledky alebo nemajú a všetci už vôkol vedia, že ich školy upadajú, oni sú tam stále. Oni sú tam stále, pretože tú školskú radu dokážu nádherne ovládať. Nádherne, pretože nikdy nepôjde zamestnanec proti zamestnávateľovi, ak chce mať prácu. A ja vám poviem aj také zloženie tých školských rád. Väčšinou ozaj sú tam, tak ako som povedala, zamestnanci, ktorí vykonávajú tú dennú prácu. No a potom sa vyjadrím aj k tým centrám voľného času, aj ku kontrolám, ktoré sme previedli, aj k tomu, ako sa samospráva postavila k novým veciam, ale... (Vystúpenie prerušené časomerom.)
Zajac, Pavol, poslanec NR SR (2013-10-29):
Vážené kolegyne a kolegovia, v dvakrát prerušenej rozprave by som sa rád krátko vyjadril. V prvom rade sa chcem poďakovať všetkým tým, ktorí z pohľadu toho, že sa tejto problematike dlhšie zaoberajú ako my predkladatelia, a mal som na mysli hlavne pána bývalého ministra Zsolta Simona, ale aj pána Fecka. Chcem sa im poďakovať za ich odborné stanoviská a vlastne aj podporné stanoviská pre tento návrh zákona. Tie drobné pripomienky, ktoré zazneli aj teraz na záver od pána Fecka, tie sa dajú v druhom čítaní opraviť. Naozaj v tomto návrhu zákona nám išlo o slobodný výkon vlastníckych práv, vlastníckych práv tých občanov, ktorí vlastnia tieto pozemky. Naozaj pri našom stretávaní sa vo viacerých krajoch v našej republike pri zákone, pri debatách o zákone o rodinnom podnikaní za nami prišli drobní farmári, ktorí podnikajú v poľnohospodárstve, a rozprávali nám príbehy, ako sa nemôžu dostať ku pôde. A prekvapuje ma, že pán kolega Galko z liberálnej SaS zastáva tých veľkých podnikateľov v agropriemysle, ktorí využívajú to, že majú v prenájme pôdu, ktorá sa automaticky po uplynutí nájomnej doby, ak si ten vlastník nevyhradí v určitom čase voči, voči tej nájomnej zmluve, sa mu tá zmluva automaticky predlžuje. A maximálna doba je až na 25 rokov. Sme presvedčení, že títo drobní podnikatelia v agropriemysle sú schopní, a z praxe to aj poznám, sú schopní dať lepšie nájomné podmienky pre vlastníka pôdy ako tí veľkí. A preto sme presvedčení, že aj veľkí hráči v agropriemysle by si mali svoje podnikateľské vzťahy, nájomné vzťahy vysporiadať s tými vlastníkmi, ktorých pôdu využívajú. Prečo by to nemalo byť ich povinnosť? Preto sme navrhli kratšiu dobu, maximálnu dobu, nie 25 rokov, ale 15 rokov a navrhli sme, aby ten paragraf, kde sa automaticky predlžuje doba nájmu, aby z toho vypadol, aby všetci, ktorí pracujú na pôde týchto majiteľov, museli sa s nimi dohodnúť na ďalšom nájme. A je to z nášho pohľadu, podnikateľského pohľadu aj obchodných vzťahov úplne v poriadku. Ďakujem ešte raz pánu Simonovi za podporné stanovisko aj jeho odborné ešte vysvetlenie, aj všetkým tým, čo chcú podporiť tento návrh zákona, žiadam vás aj poslancov SMER-u o podporu tohto návrhu zákona.
B. Bugár, podpredseda NR SR: (2001-12-18):
Teraz by sme mali rokovať o návrhu pána poslanca Prokeša na vydanie novely Trestného zákona, ale zatiaľ ešte spoločná správa nie je. Takže budeme pokračovať druhým čítaním o návrhu skupiny poslancov Národnej rady Slovenskej republiky na vydanie zákona o ochrane a rozvoji územia Banskej Štiavnice a okolia . Návrh zákona ste dostali pred prvým čítaním ako tlač 1184, spoločnú správu máte v tlači 1184a. Za skupinu poslancov návrh zákona odôvodní pán poslanec Andrassy. Nech sa páči, máte slovo. Ľ. Andrassy, poslanec: Ďakujem. Vážený pán podpredseda, kolegyne, kolegovia, veľmi stručne k zákonu, ktorý predkladá skupina poslancov Národnej rady, ide o zákon o ochrane a rozvoji územia Banskej Štiavnice a jej okolia. Tento zákon je predkladaný aj v súvislosti so zapísaním mesta Banská Štiavnica do Zoznamu svetového kultúrneho a prírodného dedičstva UNESCO. Zo Slovenskej republiky sú do tohto medzinárodného zoznamu ľudských civilizačných historických hodnôt zapísané tri obce, lepšie povedané, jedna obec Vlkolínec a mestá Banská Štiavnica a Bardejov. Týmto zákonom majú predkladatelia záujem stanoviť aj jednoznačné pravidlá a podmienky, kto na akej úrovni zabezpečuje ochranu historického kultúrneho dedičstva niekoľkých civilizácií. V prvom rade ide o samosprávu, ide o miestnu samosprávu, ktorá ma najväčší diel zodpovednosti, zákonite a samozrejme nemôže takýto významný objekt a takého významné objekty, ako sú aj v Banskej Štiavnici, byť postavené len na obecnom rozpočte, lebo tento obecný rozpočet alebo mestský rozpočet by to určite neutiahol. Teda dávame spolu zodpovednosť aj na regionálny parlament, na miestnu štátu správu, ale takisto aj na centrálnu vládu, teda vládu Slovenskej republiky. Ako v prvom čítaní, tak aj v druhom čítaní, kolegyne, kolegovia, vás chcem požiadať o podporu tohto zákona o ochrane a rozvoji územia Banskej Štiavnice. Predkladatelia sa stotožňujú so všetkými pripomienkami, ktoré predložil či už legislatívny odbor Národnej rady, alebo takisto aj Legislatívna rada vlády Slovenskej republiky. Teda ešte raz vás žiadam o podporu tohto zákona Slovenskej republiky.
B. Bugár, podpredseda NR SR: (2004-05-14):
L. Polka, poslanec: Áno, rokovať o ňom.
Pročko, Jozef, poslanec NR SR (2024-05-22):
Ďakujem. Hneď v úvode sa chcem ospravedlniť, že som hovoril, že Kéry a Karol, ale mám iba dve minúty, takže veľmi sa ospravedlňujem pánom poslancom. Nebolo to preto, že by som ich chcel urážať, ale veľmi, veľmi pekne ste to, pán Blaha, povedali, preto vás poprosím, aby ste mi nehovorili Pročko. Vy mi stále hovoríte Pročko. Pozrite si vystúpenia, vy mi hovoríte Pročko. Takže ďakujem, správajte sa tak, ako rozprávate. Viete, verejnoprávnosť a objektivita RTVS je veľmi dôležitá, pani poslankyňa, ako ste povedali a počuli sme dnes, že alternatívne médiá suplujú verejnoprávnosť, tak viete, po ohavnom čine na Roberta Fica, naozaj, ktorý odsudzujem neskutočne, každý normálny človek to odsudzuje, tak alternatívne médiá začali uverejňovať overené správy, že strelec je liberálny priaznivec a člen PS, že Cintula je osobný priateľ Šimečku, že strelec mal komplicov, tú pani a pána, to bola tá slepá pani, čo stála vedľa a naozaj uverejnili absolútnu spŕšku hoaxov, alternatívne médiá uverejňovali bludy, uverejňovali, uverejňovali klamstvá. A verejnoprávna televízia a ja som sledoval, naozaj uverejňovala fakty, uverejňovala veci tak, ako boli. Tak, ako sa diali. Žiadne vymyslené veci, žiadne, a to je tá verejnoprávnosť. Viete, tu nám celý čas podsúvajú, že alternatívne médiá sú tie správne. No, no pre mňa alternatívne médiá sú šíritelia hoaxov, šíritelia klamstiev. Takže verejnoprávnosť RTVS bola a je stále zachovaná, a to je, to si veľmi vážim, ale týmto zákonom, týmto zákonom bude zdevalvované každé jej jedno slobodné slovo.
M. Hort, podpredseda NR SR: (2008-09-11):
Pani poslankyňa Radičová bola jediná, ktorá sa prihlásila do rozpravy písomne. A teraz otváram možnosť prihlásiť sa k tejto problematike do rozpravy ústne. Pani poslankyňa Monika Gibalová ako jediná. Uzatváram možnosť prihlásiť sa do rozpravy ústne. A slovo dávam pani poslankyni Monike Gibalovej. Nech sa páči.
Pleštinská, Zita, poslankyňa NR SR (2021-06-18):
Vážený pán predsedajúci, vážené kolegyne, kolegovia, v rozprave vystúpil pán poslanec Ondrej Dostál, ktorý podal jeden pozmeňujúci a doplňujúci návrh. Keďže pozmeňujúci a doplňujúci návrh bol podaný dnes, pán predsedajúci, dajte, prosím, hlasovať o skrátení lehoty podľa § 83 ods. 4 rokovacieho poriadku.